Bondys delinys

Bond delinys a re kedhlow po hwedhlow dre skeusennow, po skeusennow ha geryow war-barth. Yn bondys delinys, y leverir hwedhel dre lies skeusen, yn brassa rann yn panellow.  Y redir an kynsa panel yn kynsa le hag hemma a hwer kyns an panellow a sew.

Yma lies eghen a vond delinys. Bondys komik yw bondys delinys berr bos kevys yn paper nowodhow yn fenowgh.  Lyvrow komik yw lyver-termyn tanow gans bondys delinys. Romansow grafek yw lyvrow a vondys delinys. 

Yn Nihon, meurgerys yw bondys delinys. An ger Nihonek rag bond delinys yw manga ha tus a us an ger ma rag bondys delinys Nihonek ha gis Nihonek oll a-dro an bys.

An kynsa bondys komik y'n Statys Unys o hwarthus. "Komik" yw ger aral rag hwarthus yn Sowsnek. An kynsa lyvrow komik o kuntellowa vondys komik. Y'n jydh hedhyw, lies bond delinys yw sad.

Yn bondys delinys, y diskwedhir kows dre hwythen ger. Yma lies eghen a hwythen ger, kepar ha hwythen kows ha hwythen preder.